इससे हार्ट से जुड़ी बीमारियों का खतरा 26% बढ़ा, 18 हजार से ज्यादा लोगों पर हुई स्टडी
अकेलापन किसी के लिए भी अच्छा नहीं है। लेकिन, डायबिटीज के रोगियों के लिए यह जानलेवा हो सकता है। टुलेन के शोधकर्ताओं ने पाया है कि डायबिटीज के रोगियों में हृदय रोग के लिए खराब आहार, धूम्रपान, व्यायाम की कमी या डिप्रेशन की तुलना मेंLoneliness is fatal for diabetes patients
अकेलापन किसी के लिए भी अच्छा नहीं है। लेकिन, डायबिटीज के रोगियों के लिए यह जानलेवा हो सकता है। टुलेन के शोधकर्ताओं ने पाया है कि डायबिटीज के रोगियों में हृदय रोग के लिए खराब आहार, धूम्रपान, व्यायाम की कमी या डिप्रेशन की तुलना में अकेलापन बड़ा खतरा हो सकता है।
यूरोपियन हार्ट जर्नल में प्रकाशित उनके अध्ययन में 37 से 73 साल की आयु के डायबिटीज से पीड़ित 18,500 लोगों का अध्ययन किया गया। इनमें किसी को भी हृदय रोग नहीं था। दस साल में इनमें से लगभग 3200 लोगों में हृदय रोग विकसित हो गया था।
अकेलेपन से टाइप 2 डायबिटीज होने की संभावना बढ़ सकती है
शोधकर्ताओं ने पाया कि जिन रोगियों में अकेलेपन का स्कोर ज्यादा था, उनमें हृदय रोग विकसित होने का खतरा 26% ज्यादा था। वहीं, अध्ययन में ये भी पाया गया कि अकेलेपन के बिना सामाजिक अलगाव किसी भी हृदय संबंधी समस्याओं से जुड़ा नहीं था।
डायबिटीज के रोगियों में पहले से ही हृदय रोग विकसित होने का खतरा बढ़ गया है। पहले भी डायबिटीज मेडिकल जर्नल डायबेटोलोजिया में प्रकाशित अध्ययन में पाया गया था कि अकेलेपन से व्यक्ति में टाइप 2 डायबिटीज विकसित होने की संभावना भी बढ़ सकती है।
अमेरिका के सर्जन जनरल विवेक मूर्ति ने एक रिपोर्ट में कहा था कि सामाजिक जुड़ाव की कमी का मानव स्वास्थ्य पर वैसा ही प्रभाव पड़ता है, जैसा एक दिन में 15 सिगरेट पीने से पड़ता है।
हृदय को स्वस्थ रखने के लिए गुणवत्तापूर्ण संबंध जरूरी
डायबिटीज से पीड़ित लोगों को हृदय स्वस्थ रखने के लिए सामाजिक गतिविधियों की संख्या के बजाय गुणवत्तापूर्ण संबंधों को प्राथमिकता देनी चाहिए। इनके अकेलेपन का मूल्यांकन लगातार किया जाना चाहिए, ताकि जरूरत पड़ने पर इन्हें मानसिक स्वास्थ्य सेवाओं के लिए भेजा जा सके।